PACO บวกเกือบ 10% ลุ้นรายได้ปี 64 แตะ 800 ลบ. รับแผนขยายสาขาครบ 300 แห่ง
PACO บวกเกือบ 10% ลุยขยายสาขาครบ 300 แห่ง หนุนรายได้ปี 64 แตะ 800 ลบ. พร้อมเดินหน้าพัฒนาอะไหล่เครื่องปรับอากาศสำหรับรถ EV หวังขึ้นแท่นผู้นำตลาดรถ EV
8 มิ.ย. 2564

ผู้สื่อข่าวรายงานว่า ราคาหุ้น บริษัท เพรสซิเด้นท์ ออโตโมบิล อินดัสทรีส์ จำกัด (มหาชน) หรือ PACO ณ เวลา 10.30 น. อยู่ที่ระดับ 3.22 บาท บวก 0.28 บาท หรือ 9.52% สูงสุดที่ระดับ 3.34 บาท ต่ำสุดที่ระดับ 3.02 บาท ด้วยมูลค่าการซื้อขาย 175.19 ล้านบาท

ด้านบริษัทหลักทรัพย์ เอเชีย เวลท์ จำกัด ระบุในบทวิเคราะห์ ว่า บริษัทคาดการณ์ว่ารายได้ในปี 64 จะเพิ่มขึ้นเป็น 800 ล้านบาท โดยคิดเป็น17% จากปีก่อน เนื่องจากแนวโน้มการส่งออกสินค้าไปในตลาดต่างประเทศเติบโตมากขึ้น 10-20% จากปีก่อน ซึ่งมีสัดส่วนลูกคาต่างชาติคิดเป็น 53.43% ของรายได้ทั้งหมด
โดยบริษัทมีการขยายตลาดไป ยังผู้ประกอบรถยนต์ (OEM) ในเกาหลีใต้รวมทั้งคาดว่าบริษัทสามารถผลิตและจัดจำหน่าย ช่วงล่างยานยนต์ ในช่วงครึ่งหลังของปี 2564 ซึ่งคาดว่าจะรับรู้รายได้ในปี 64 ราว 30 ล้านบาท
พร้อมทั้งบริษัทกำลังจะเริ่มผลิตและจัดจำหน่ายผลิตภัณฑ์ Radiator ภายในปี 64 ซึ่งจะทำให้รายได้ของบริษัทเพิ่มขึ้นอย่างมีนัยยะสำคัญ ประกอบกับแผนลดค่าใช้จ่ายอาทิ ค่าเช่าที่ดิน ลด ดอกเบี้ยจ่าย รวมทั้งควบคุมประสิทธิภาพในการผลิต จะเป็นอีกปัจจัยหนุนผลประกอบการ ในปี 64 ให้เติบโต
ทั้งนี้ ในปี 63 บริษัทได้เริ่มขยายธุรกิจด้วยโครงการ PACO Auto Hub โดยใช้กลยุทธ์สร้างเครือ ค่ายด้วยร้านอะไหล่แอร์สำหรับยานยนต์ทดแทนแบบครบวงจร เพื่อส่งเสริมฐานตัวแทน จำหน่ายสินค้าภายในประเทศ ซึ่งได้รับผลตอบรับดี โดยปัจจุบันมีสาขาทั้งหมด 150 สาขา ในหลายจังหวัดทั่วประเทศ
พร้อมทั้งตั้งเป้าหมาย 300 สาขาภายในปี 64 และ 500 สาขา ภายในสามปีอีกทั้งมีแรงหนุนจากตลาด Aftermarket ที่ขยายตัวทุกปีเนื่องจากจำนวนรถเก่าในประเทศที่จำเป็นต้องใช้อะไหล่ทดแทนเพิ่มขึ้น โดยที่ 76.15% ของยานยนต์ในประเทศ หรือ 14.5 ล้านคัน มีอายุการใช้งานมากกว่าห้าปี
ขณะเดียวกัน บริษัทได้พัฒนาอะไหล่เครื่องปรับอากาศสำหรับรถ EV เพื่อตอบรับตลาด EV ที่จะเติบโตในอนาคต โดยคาดหวังเป็นผู้นำในตลาดรถประเภทดังกล่าว เนื่องจากรถ EV ยังมีความจำเป็นที่จะต้องใช้อะไหล่ condenser ซึ่งได้รับความสนใจจากลูกค้ากลุ่มประเทศสหรัฐอเมริกา